

20.06.2024

SENTRAL ARBEIDSLIVSKONFERANSE

# EL og IT Forbundet inviterer til arbeidslivskonferanse den 8. – 9. oktober 2024 på Hotel Scandic Lillestrøm

<https://www.scandichotels.com/hotels/norway/oslo/scandic-lillestrom>

I 2023 ble det prøvet ut en samordning av konferansene utdanning, HMS, likestilling og IKT. Tilbakemeldingene fra deltakerne var utelukkende positive, og vi vil derfor gjenta modellen i år. Det legge opp til at temaene vil være relevante for alle deltakere uansett målgruppe.

Vi starter opp tirsdag 8. oktober kl. 10:00 og avslutter onsdag 9. oktober kl. 16:00.

Vi holder fortsatt på med program og innledere, men det meste er klart.

Temaene i år er:

**Psykisk helse**

Psykiske helseproblemer utgjør i dag ca. 28 % av det legemeldte sykefraværet. Samtidig vet vi at arbeidslivstilknytning er helsefremmende for den psykiske helsa.

Innleder, Hege Helene Bakke, seniorrådgiver i Rådet for psykisk helse.

**Mangfold og inkludering.**

Rik på mangfold – en fagbevegelse for alle. Prosjekt samarbeid med Norsk Folkehjelp.

**Våre kamper - mot rasisme og fascisme 1865-1940**

Fascismen er tilbake som en politisk kraft, men det er også antifascismen. Hva var, og hva er fascisme? Og hvordan kan den best bekjempes?

Innleder, forfatter og rådgiver i LO Jonas Bals.

**Oppdatering yrkesfag og fagutdanning.**

Oppdatering opplæringslov/forskrift.

Innleder, Hege Bae Nyholt leder av utdanningskomiteen på Stortinget.

**Teknologi, arbeidsmiljø og helse**

Innleder, Jan Olav Christensen Forsker / Research professor. Statens Arbeidsmiljøinstitutt (STAMI)

**Kvartsstøv, steinstøv og skader av støvet - astma og kreft**

Hvordan forebygge helserisikoen på grunn av dette?

Innleder, Helge Rushfeldt lærer ved NTNU og Heismontørenes Fagforening.

**Sikkerhetsklareringer**

Til en del stillinger er det krav om sikkerhetsklarering. Krav om at ansatte skal ha sikkerhetsklarering er økende i enkelte bransjer, samtidig er det mange som blir fratatt klareringen. Hva skjer med ansatte som mister sikkerhetsklarering? Er reglene for rigide?

Innleder,

Det tas forbehold om endringer i programmet.

**Påmeldingsfrist, mandag 9. september 2023**

Påmelding skjer til ditt distrikt som sender liste (medlemsnummer og navn) til sekretær

[eva.balaban@elogit.no](mailto:eva.balaban@elogit.no) i prioritert rekkefølge. Opplys om eventuelle allergier eller andre behov i påmeldingen. Se også info på forbundets hjemmeside [El og IT Forbundet - Sentral arbeidslivskonferanse](https://elogit.no/69121-2/)

I utgangspunktet er det satt av syv plasser per distrikt, det oppfordres til å sende inn navn på flere deltakere, vi lager venteliste. Erfaringene er at ikke alle distrikter fyller opp sin «kvote». Medlemmer av utvalgene kommer utenom.

Dersom det er behov for ekstra overnatting på grunn av lang reise vil vi gjerne ha beskjed om det tidligst mulig. Utgangspunktet er å reise billigst mulig, det vil si med offentlig transport. Om det ikke lar seg gjøre og man må benytte seg av egen bil skal dette avtales med konferanseansvarlig i forkant.

NB! De faste medlemmene av landsstyre oppnevnte utvalgene går utenfor distriktenes kvote.

Praktisk informasjon og program kommer etter at påmeldingsfristen har utløpt. For spørsmål underveis, kontakt forbundssekretær/konferanseansvarlig Hanne Lise Fahsing på e-post [hanne.lise.fahsing@elogit.no](mailto:hanne.lise.fahsing@elogit.no)

**Dekning av kostnader**

Forbundet dekker reise, diett, oppholdsutgifter, samt tapt arbeidsfortjeneste etter forbundets satser. Etter søknad gis det støtte til barnepass etter forbundets egne vedtatte satser.

**Arrangør**

EL og IT Forbundet i regi av det sentrale utdanningsutvalget, HMS utvalget, likestilling- og inkluderingsutvalget, IKT – utvalget.

Med vennlig hilsen



*EL og IT Forbundet har nulltoleranse for seksuell trakassering. Møteplasser der forbundet er ansvarlig, skal være trygge for alle. Det handler om anstendighet og grunnleggende verdier. Det handler om at vi ønsker å være en inkluderende organisasjon med høy deltakelse*